**Drum Singuratic**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când un mac mai plânge cu sânge,

Durerea amintirii din spate te-ajunge,

O lamă tăioasă numită regret,

Prin carnea trăirii se-afundă încet.

Prins în secret, în minciuni parfumate

Promisiuni șoptite, apoi abandonate,

Cuvinte secate, gesturi golite,

Planuri frumoase în foc năruite!

Sentimente zdrobite, te chinui să simți

Pe frunte sudoare, scrâșnet din dinți,

Când fugi de lume, te ascunzi în tenebre,

Căci oamenii îți sunt, doar marșuri funebre.

Te veghează doar luna, îți poartă cunună,

Luminandu-ți pasul peste munună,

Un drum singuratic peste ape și munți,

În crucea lumii, cauți vaduri sau punți,

O ieșire din joc, o scăpare de tot ..pleci,

Vorbe zise, arzi vise, pagini scrise, lacrimi seci,

În spate doar poteci, în față orizontul

Morgana te ademenește, să-ți șoptească scopul.

Printre himere, încet visul îți piere,

Dar mergi înainte prin tot ce ar fi,

În spate ai demoni, ce-ai în față nu știi,

Când macii mai plâng cu lacrimi de fiere.